Author: oi
Last saved by: sulik
Company: MPSVR SR

Predkladacia správa

Návrh na vymenovanie vyjednávačov a signatárov kolektívnej zmluvy vyššieho stupňa na rok 2005 uzatváranej podľa § 2 ods. 3 písm. d) zákona č. 2/1991 Zb. o kolektívnom vyjednávaní v znení neskorších predpisov (ďalej len „zákon o kolektívnom vyjednávaní“) sa predkladá v zmysle § 3 písm. f) zákona o kolektívnom vyjednávaní, za účelom uzatvorenia kolektívnej zmluvy vyššieho stupňa na rok 2005 medzi zástupcami zamestnávateľov uvedenými v § 1 ods. 1 zákona č. 553/2003 Z. z.  o odmeňovaní niektorých zamestnancov pri výkone práce vo verejnom záujme (ďalej len „zákon o odmeňovaní“ )  a zástupcami príslušných vyšších odborových orgánov.

Na základe  § 3 písm. f) zákona o kolektívnom vyjednávaní  rokovať a uzatvárať kolektívnu zmluvu vyššieho stupňa môžu:

1.	za zamestnávateľov  uvedených v § 1 ods. 1 zákona o odmeňovaní 

     písm. a) 	orgány štátnej  správy, orgány  alebo úrady, ktoré vykonávajú štátne záležitosti, ak ide o zamestnancov, ktorí neplnia úlohy štátnej správy a nevykonávajú    štátne záležitosti v rozsahu ustanovenom osobitným predpisom,
písm. b) 	rozpočtové organizácie štátu,
písm. c) 	príspevkové organizácie štátu,
písm. e) 	štátne fondy,
písm.  f)	verejné vysoké školy a štátne vysoké školy,
 	písm. g) 	Rada pre vysielanie a retransmisiu,
 	písm. h) 	Slovenský pozemkový fond,
   	písm.  i) 	Slovenská akadémia vied

vládou splnomocnení zástupcovia;

2.	za zamestnávateľov uvedených v § 1 ods. 1 zákona o odmeňovaní 

písm. b) 	rozpočtové organizácie vyšších územných celkov alebo obcí,
písm. c) 	príspevkové organizácie vyšších územných celkov alebo  obcí, 
písm. d) 	vyššie územné celky a obce 

ich reprezentatívni zástupcovia.

Navrhuje sa za vyjednávačov vymenovať štátnych tajomníkov Ministerstva financií SR, Ministerstva práce, sociálnych vecí a rodiny SR,  Ministerstva školstva SR, Ministerstva zdravotníctva SR a Ministerstva vnútra SR a za signatárov ministra financií SR, ministra práce, sociálnych vecí a rodiny SR,  ministra školstva SR, ministra zdravotníctva SR a ministra vnútra SR.

Vymenovanie vyjednávačov a signatárov kolektívnej zmluvy vyššieho stupňa nebude mať negatívny, finančný dosah  na štátny rozpočet, rozpočty vyšších územných celkov a obcí, nebude mať dopad na zamestnanosť, tvorbu pracovných miest a na životné prostredie.